- Hindi News
- National
- अंग्रेजी कमजोर, जिम्मेदार ने की स्पेलिंग मिस्टेक, बापूलाल को बनाया भापूलाल
अंग्रेजी कमजोर, जिम्मेदार ने की स्पेलिंग मिस्टेक, बापूलाल को बनाया भापूलाल
ग्राम पंचायतों में समग्र आईडी बनाने का कार्य रोजगार सहायकों के पास है, लेकिन इनकी अंग्रेजी कमजोर होने का खामियाजा ग्रामीणों को भुगतना पड़ रहा है। समग्र आईडी में नाम की स्पेलिंग में गलती करने से नाम ही बदल गया है। यह हालात एक पंचायत नहीं, बल्कि अधिकांश पंचायतों में है। हाल ही में दो गांवों के मामले भी सामने आए है। अब ग्रामीण समग्र आईडी में नाम दुरुस्त कराने के लिए पंचायत के चक्कर काट रहे हैं, लेकिन फिर भी अपनी गलती को पंचायत के जवाबदार दुरुस्त नहीं कर रहे हैं।
ग्राम पंचायत रोहलकलां में ग्रामीण बापूलाल ने समग्र आईडी पंचायत से बनाई थी। आईडी में बापूलाल के नाम ही जगह भापूलाल कर दिया गया। इस वजह से उसे हर जगह योजना का लाभ लेने के लिए परेशानी का सामना करना पड़ रहा है। कई बार पंचायत के चक्कर काटने के बाद भी अभी तक नाम दुरुस्त नहीं किया गया है।
हर योजना से वंचित हो रहे ग्रामीण
ग्रामीणों के मुताबिक समग्र आईडी में त्रुटि होने के कारण उन्हें राशन तक नहीं मिल पा रहा है। इसके अलावा अन्य शासकीय योजना का लाभ लेने जाने पर उन्हें समग्र आईडी में त्रुटि दुरुस्त कराने की बात कही जाती है।
समग्र आईडी में कोई परेशानी है तो ग्रामीण पंचायतों को आवेदन करें। पंचायत को निर्देशित किया जाएगा कि वह ग्रामीणों की समग्र आईडी में दुरुस्तीरकण करें, ताकि ग्रामीणों को योजना का उचित लाभ मिल सके। ऋजु बाफना, एसडीएम, नागदा
पिछड़े वर्ग को अजा-अजजा बताया
ग्रापं अजीमाबाद पारदी में कालूराम, रणछोड़ सिंह, शंकरदास व गिरधारी पिछड़े वर्ग में आते हैं, लेकिन समग्र आईडी में इन्हें अनुसूचित जाति या जनजाति का बता दिया। अगर भूले से यह किसी योजना लाभ इस वर्ग में ले लेते तो इन्हें बाद में परेशानी झेलना पड़ती। चारों ने सहायक सचिव रेखाबाई को जानकारी दी तो उन्होंने आवेदन बनाकर दुरुस्तीरकण के लिए आवेदन 15 फरवरी को सचिव पन्नालाल शिरा को दे दिया। शुक्रवार को सहायक सचिव ने सचिव से जानकारी ली तो उन्होंने कहा कि वह शीघ्र तहसील में दे देंगे। जबकि ग्रामीणों ने सचिव को फोन किया तो उन्होंने सहायक सचिव द्वारा कोई आवेदन देना ही नहीं बताया। मामले में सचिव शीरा ने बताया कि उन्हें 15 दिन पहले ही चार्ज मिला है, पंचायत का रिकाॅर्ड उनके पास नहीं है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva